**sähköisen asunto-osakerekisterin toteuttaminen**

**lainsäädäntötyöryhmäN KOKOUS nr:o 5**

Aika               tiistai 11.4.2017  klo 13-16

Paikka            Maa- ja metsätalousministeriö, Hallituskatu 3, kokoushuone Apaja

Paikalla: Tiina Aho, Harri Hiltunen, Antti Kosonen, Mika Kotala, Antti Laitila, Tapio Nevala, Timo-Ville Nieminen, Susanna Paakkola, Jorma Pietiläinen, Jaana Sallmén, Armi Taipale, Markus Tervonen, Henrik Ungern, Jyrki Jauhiainen (asiantuntija, OM)

ESITYSLISTA

**1 Oikeusministeriön muistio lainmuutoksista, Markus Tervonen**

Jatketaan muistion käsittelyä

**2 Hankkeen valmisteluvaiheen lopputulokset, Antti Kosonen**

Keskustellaan valmisteluvaiheen lopputuloksista, erityisesti hankkeen jatkosuunnitelmista.

**3 ASREK-hankkeen hyötyanalyysin tulokset, Antti Kosonen**

Keskustellaan hyötyanalyysistä tai, aikataulusta riippuen, sen käsittelystä tulevissa kokouksissa.

**4 Seuraava kokous**

Sovitaan seuraavaan kokoukseen valmisteltava materiaali

**Kokousmuistio**

Kokouksen aluksi puheenjohtaja muistutti, että lähtökohtaisesti kokouksissa ei käytetä sijaisia, vaan kokousajankohdat pyritään järjestämään siten, että mahdollisimman moni pääsee osallistumaan. Edellä mainitusta johtuen ainakin 23.10. sovitun kokouksen ajankohtaan joudutaan palaamaan pääsiäisen jälkeen. Jos kaikesta huolimatta joku ei pääse tulemaan, sovitaan puheenjohtajan kanssa kussakin tapauksessa erikseen sijaisjärjestelystä. Edellytyksenä sijaisen käyttämiselle on, että sijainen on perehdytetty riittävästi kokouksessa käsiteltäviin asioihin ja työryhmän työskentelytapaan.

OM:n osalta todettiin kuitenkin, että lainsäädäntöneuvos Jyrki Jauhiainen voi osallistua asiantuntijana Markus Tervosen lisäksi työryhmän kokouksiin, koska he ovat perehtyneet tämä asian osalta toistensa tehtäviin. Jauhiainen on jatkossa ASREK -ohjausryhmän jäsen.

**1.** **Oikeusministeriön muistio lainmuutoksista**

Jatkettiin OM:n Markus Tervosen laatiman muistion käsittelyä tarvittavista lainmuutoksista. Muistiossa esillä olleet asiat saatiin tällä kertaa käsiteltyä loppuun. Niihin palataan pykäläehdotusten muodossa 13.6. kokouksessa.

OM:n taholta nähtiin kuitenkin tarvetta palata vielä erikseen yhtiöjärjestykseen ja vakuuskysymyksiin, joiden osalta sovittiin, että asiaa selvitetään pienryhmässä, johon osallistuvat OM:n edustajien lisäksi TEM:n Mika Kotala, Antti Kosonen sekä puheenjohtaja Susanna Paakkola.

**2. ASREK-hankkeen tilannekatsaus**

Antti Kosonen esitteli maaliskuun lopulla 2017 päättyneen hankkeen valmisteluprosessin toiminnan tuloksia. Keskusteltiin sähköiseen toimintamalliin siirtymisen aikatauluista ja tarvittavista siirtymäjärjestelyistä.

**3. Hankkeen hyötyanalyysin tulokset**

Deloitte & Touche Oy:ltä tilatun hyötyanalyysin tuloksia ei ehditty käsitellä tällä kerralla, mutta niihin palataan toukokuun kokouksessa.

**4. Seuraavan kokouksen ajankohta ja tavoitteet**

Toukokuun kokous pidetään torstaina 18.5.2017 alkaen klo 9.00 maa- ja metsätalousministeriön tiloissa, kokoushuoneessa Apaja. Kutsu lähetetään erikseen.

Ensi kokouksessa keskitytään käsittelemään alustavaa suunnitelmaa asuinhuoneiston hallinnan tietojärjestelmää koskevaksi laiksi ja eräiksi siihen liittyviksi laeiksi.

Lisäksi puheenjohtaja muistutti, että YM:n ja VM:n toimialan lainsäädäntömuutokset käsitellään kesäkuun kokouksessa ja pyysi kyseisiä ministeriöitä käyttämään tarvittavien muutosten esittämisessä OM:n mallia.